open-index/open-wikipedia-markdown huggingface dataset:
Πίσω από τους τοίχους

To ***Πίσω από τους τοίχους*** (πρωτότυπος τίτλος: ***Song for a Raggy Boy***) είναι ιρλανδική ταινία του 2003 σε σκηνοθεσία της Έιλινγκ Γουόλς. Το σενάριο είναι βασισμένο στο ομότιτλο βιβλίο του Πάτρικ Γκάλβιν.

## Πλοκή
Ιρλανδία, 1939. Σε ένα καθολικό σχολείο για αγόρια, ο διευθυντής είναι ο Αδελφός Τζον και οι κανόνες είναι πολύ αυστήροι, καθώς προτιμάται η τιμωρία από την επανένταξη. Στο σχολείο προσλαμβάνεται ο δάσκαλος Γουίλιαμ Φράνκλιν, που πολέμησε στον Ισπανικό εμφύλιο και έχει σκοπό να απελευθερώσει τους μαθητές.

## Διανομή
*Έινταν Κουίν ως Γουίλιαμ Φράνκλιν   
*Ίαν Γκλεν ως Αδελφός Τζον    
*Μαρκ Γουόρεν ως Αδελφός Μακ
*Ντάντλεϊ Σάτον ως Αδελφός Τομ   
*Άλαν Ντέβλιν ως Αδελφός Ντέμιαν 
*Στιούαρτ Γκράχαμ ως Αδελφός Γουίλαν  
*Μπέρναρντ Μάνινγκ ως Ρότζερς 855
*Ρόμπερτ Σίχαν ως Ο'Ράιλι 58
*Κουίβιν Μπάρα Ντόχερτι ως Μέρφι 388

## Παραπομπές


Κατηγορία:Ιρλανδικές ταινίες
Κατηγορία:Ιρλανδικές δραματικές ταινίες
Κατηγορία:Ταινίες του 2003
Κατηγορία:Ταινίες βασισμένες σε μυθιστορήματα
Κατηγορία:Αγγλόφωνες ταινίες
Κατηγορία:Ταινίες με θέμα την παιδοφιλία
Πρωτάθλημα ποδοσφαίρου Πακιστάν

Το **Πρωτάθλημα ποδοσφαίρου Πακιστάν** (ούρντου: پاکستان پریمیئر لیگ) αποτελεί την κορυφαία κατηγορία στο σύστημα ποδοσφαιρικών πρωταθλημάτων Πακιστάν. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Πακιστάν.

## Ιστορία
Το πρωτάθλημα δημιουργήθηκε το 1948. Έπειτα, το 2004 αναμορφώθηκε.

## Παραπομπές


## Εξωτερικοί σύνδεσμοι
* 

Πακισταν
Πρωταθλημα
Πακισταν
Κατάλογος αρχηγών κράτους του Μάλι

Ακολουθεί **κατάλογος των αρχηγών κράτους του [[Μάλι]]** από την ανεξαρτησία της χώρας από τη Γαλλία το 1960 ως σήμερα.
Συνολικά έξι άτομα (χωρίς να υπολογίζεται στην αρίθμηση ένας υπηρεσιακός πρόεδρος) έχουν υπηρετήσει στο αξίωμα του αρχηγού κράτους. Επιπρόσθετα, ένα πρόσωπο, ο Αμαντού Τουμανί Τουρέ, υπηρέτησε δύο μη συνεχείς προεδρικές θητείες.
Ο αρχηγός κράτους του Μάλι έχει τον τίτλο Πρόεδρος της Δημοκρατίας. Στις 19 Αυγούστου 2020 παραιτήθηκε, έπειτα από πραξικόπημα, ο Ιμπραΐμ Μπουμπακάρ Κεϊτά.

Στη διάρκεια του χρόνου, τέσσερις ακόμα πρόεδροι ανατράπηκαν με πραξικόπημα, το 1968, το 1991 και το 2012 και το 2021. Ο Αλφά Ουμάρ Κοναρέ είναι ο μοναδικός πρόεδρος μέχρι σήμερα που υπηρέτησε απρόσκοπτα επί δύο θητείες (10 χρόνια) από το 1992 ως το 2002.

Μεταβατικός πρόεδρος είναι σήμερα ο Ασιμί Γκοϊτά από τις 24 Μαΐου 2021.

## Τίτλοι
* **1960–1965**: Αρχηγός του Κράτους
* **1965–1968**: Πρόεδρος της Δημοκρατίας
* **1968–1969**: Πρόεδρος της Στρατιωτικής Επιτροπής για την Εθνική Απελευθέρωση
* **1969–1979**: Αρχηγός του Κράτους
* **1979–1991**: Πρόεδρος της Δημοκρατίας
* **1991**:Πρόεδρος του Συμβουλίου Εθνικής Συμφιλίωσης
* **1991–1992**: Αρχηγός της Μεταβατικής Επιτροπής για τη Σωτηρία του Λαού 
* **1992–2012**: Πρόεδρος της Δημοκρατίας
* **2012**: Πρόεδρος της Εθνικής Επιτροπής για την Αποκατάσταση της Δημοκρατίας και του Κράτους 
* **2012–2020**: Πρόεδρος της Δημοκρατίας
* **2020**:Πρόεδρος της Εθνικής Επιτροπής για τη Σωτηρία του Λαού 
* **2020-**: Πρόεδρος της Μετάβασης

## Υπόμνημα
;*Πολιτικά κόμματα*
*
*
*
*

;*Άλλες φατρίες*
*
*

;*Κατάσταση*
*

## Λίστα

## Σημειώσεις και παραπομπές


## Εξωτερικοί σύνδεσμοι
*World Statesmen – Mali

*
Ευρωπαϊκό Πρωτάθλημα Στίβου 2018 – 400 μέτρα γυναικών

Τα **400 μέτρα γυναικών** είναι ένα από τα αγωνίσματα στο Ευρωπαϊκό Πρωτάθλημα Στίβου 2018. Πραγματοποιήθηκε στις 8, 9 και 11 Αυγούστου.

## Ρεκόρ
Αυτά ήταν τα ρεκόρ πριν το Ευρωπαϊκό Πρωτάθλημα Στίβου 2018.

## Πρόγραμμα

## Αποτελέσματα
μικρογραφία|252x252εσ|Η σειρά 4.

### Σειρές
Οι 2 κάθε σειράς (Q) και οι 6 επόμενοι καλύτεροι χρόνοι (q) προκρίνονται στον ημιτελικό.

μικρογραφία|276x276εσ|Η σειρά 1.
μικρογραφία|277x277εσ|Η σειρά 3.

### Ημιτελικοί
Οι 2 πρώτοι από κάθε σειρά (Q) και οι 2 επόμενοι καλύτεροι χρόνοι (q) προκρίνονται στον τελικό.

Αθλήτριες που προκρίθηκαν αυτόματα στον ημιτελικό, χωρίς να συμμετέχουν στις σειρές.
μικρογραφία|329x329εσ|Ο τελικός.

### Τελικός

## Παραπομπές

00400 μέτρα γυ
2018
Τσούμπα Άκπομ

Ο **Τσούμπα Άκπομ** (, 9 Οκτωβρίου 1995 - ) είναι Άγγλος, με καταγωγή από τη Νιγηρία, ποδοσφαιριστής, ο οποίος αγωνίζεται για λογαριασμό της Ίπσουιτς στη θέση του επιθετικού, δανεικός από τον Άγιαξ.

## Καριέρα
### Σε συλλόγους
Ο Ακπόμ έπαιξε για πρώτη φορά στην Άρσεναλ σε ηλικία έξι ετών και το 2013 εντάχθηκε στην ομάδα των ανδρών, όπου και έμεινε για πέντε χρόνια. Από την Άρεσναλ, εκείνη την πενταετία, είχε παραχωρηθεί δανεικός σε διάφορες αγγλικές ομάδες, όπως Κόβεντρι Σίτι, Νότιγχαμ Φόρεστ και Χαλ Σίτι, καθώς και στη βελγική Σιντ-Τρέιντενσε ΦΦ.

Τον Αύγουστο του 2018 εντάχθηκε στον ΠΑΟΚ με μεταγραφή. Στην αρχή της περιόδου αποτέλεσε τη δεύτερη επιλογή, πίσω από τον πολύ φορμαρισμένο Αλεξάνταρ Πρίγιοβιτς. Με τη μεταγραφή του Σέρβου επιθετικού, ο Ακπόμ πήρε θέση βασικού και εξέπληξε με τις εμφανίσεις του. Με τον ΠΑΟΚ κατέκτησε το πρωτάθλημα, αλλά και το κύπελλο Ελλάδος, κάνοντας το νταμπλ. Στον τελικό του κυπέλλου, αγωνίστηκε σε όλο τον αγώνα και ήταν αυτός που πέτυχε το μοναδικό τέρμα της αναμέτρησης στο 45' της αναμέτρησης, ύστερα από ασίστ του Δημήτρη Πέλκα. Με τη λήξη του αγώνα ανακηρύχθηκε σε MVP του τελικού.

Στον δικέφαλο του Βορρά, έμεινε μέχρι και τις 19 Σεπτεμβρίου 2020, οπότε η Μίντλεσμπρο απέκτησε τον Άκπομ από τον ΠΑΟΚ, έναντι 3 εκατ. ευρώ. Μετά από ένα χρόνο στην Αγγλία και συγκεκριμένα την σεζόν 2021-22, ο Άκπομ επέστρεψε στον ΠΑΟΚ ως δανεικός για ένα έτος. Την σεζόν 2022-23 πραγματοποίησε εκπληκτικές εμφανίσεις με την Μίντλεσμπρο και αναδείχθηκε MVP της Τσάμπιονσιπ**.** Επίσης, ήταν και ο πρώτος σκόρερ της διοργάνωσης, πετυχαίνοντας 28 γκολ. 

Οι πολύ καλές εμφανίσεις του με την ομάδα της Μίντλεσμπρο, κίνησαν το ενδιαφέρον ομάδων για την απόκτησή του. Τελικά, το καλοκαίρι του 2023, ο Άγιαξ αγόρασε τον παίκτη καταβάλλοντας ένα ποσό κοντά στα 13 εκατομμύρια ευρώ.

Στον Άγιαξ ξεκινούσε συχνά ως βασικός. Το 2025, δόθηκε δανεικός για ένα εξάμηνο στη Λιλ και για τη σεζόν 2025-26 αγωνίζεται στη δεύτερη κατηγορία της Αγγλίας και στην ομάδα της Ίπσουιτς, ως δανεικός από τον Άγιαξ.      

### Στην εθνική ομάδα
Από το 2011 ως το 2016 έπαιξε σε διάφορα επίπεδα της Εθνικής Νέων της Αγγλίας.

## Τίτλοι

**Άρσεναλ**
*Κύπελλο Αγγλίας: **2** 2014, 2015

**ΠΑΟΚ**
* Κύπελλο Ελλάδας: **1** 2018-19
* Πρωτάθλημα Ελλάδας: **1** 2018-2019

### Ατομικοί
* Κύπελλο Ελλάδας: MVP τελικού 2018-2019
* Τσάμπιονσιπ: Καλύτερος παίκτης της σεζόν 2022-23 (MVP)
* Τσάμπιονσιπ: Πρώτος σκόρερ της σεζόν 2022-23 (28 γκολ)

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Μπράιτον και Χόουβ Άλμπιον
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Άγγλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές Σιντ-Τρέιντενσε ΦΦ
Κομοριανό δημοψήφισμα (2018)

Ένα **δημοψήφισμα για αλλαγές στο σύνταγμα** διεξήχθη στις Κομόρες στις 30 Ιουλίου 2018. Με βάση τις τροποποιήσεις που προτάθηκαν, η θητεία του Προέδρου έγινε πλέον χωρίς όρια και καταργήθηκε η εναλλασσόμενη προεδρία μεταξύ των τριών νήσων. Επιπλέον επιτράπηκε στον πρόεδρο Αζαλί Ασουμανί να διεκδικήσει άλλη μία πενταετή θητεία, με τις εκλογές να μεταφέρονται χρονικά από το 2021 στο 2019. Η θέση του Αντιπροέδρου καταργήθηκε το 2019. Οι προτάσεις υπερψηφίστηκαν με ποσοστό γύρω στο 93%.

## Αποτελέσματα

## Παραπομπές


2018
Κομορες
Ποδοσφαιρική Ομοσπονδία Αφγανιστάν

Η **Ποδοσφαιρική Ομοσπονδία Αφγανιστάν** (αγγλικά: *Afghanistan Football Federation*, AFF) είναι το ανώτατο διοικητικό όργανο όσον αφορά το άθλημα του ποδοσφαίρου στο Αφγανιστάν. Η έδρα της βρίσκεται στην Καμπούλ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Αφγανιστάν.

## Ιστορία
Ο οργανισμός ιδρύθηκε το 1933. Εντάχθηκε στην Παγκόσμια Ποδοσφαιρική Ομοσπονδία (FIFA) το 1948. Προσχώρησε στην Ασιατική Συνομοσπονδία Ποδοσφαίρου (AFC) το 1954.

## Παραπομπές


## Eξωτερικοί σύνδεσμοι

* 

Αφγανισταν
Κατηγορία:Ποδόσφαιρο στο Αφγανιστάν
Άρμαντ Ντουπλάντις

Ο **Άρμαντ Ντουπλάντις** (*Armand Duplantis*, γεννήθηκε 10 Νοεμβρίου 1999), είναι Σουηδός και Αμερικανός πρωταθλητής του άλματος επί κοντώ. Αναδείχθηκε δύο φορές χρυσός Ολυμπιονίκης του αγωνίσματος στους Ολυμπιακούς Αγώνες του 2021 στο Τόκιο και του 2024 στο Παρίσι, ενώ είναι κάτοχος του παγκόσμιου ρεκόρ του αγωνίσματος με 6,31 μέτρα από τις 12 Μαρτίου 2026.

## Καριέρα

Θεωρείτο ήδη από την παιδική του ηλικία ως ένα αυθεντικό ταλέντο του αθλήματος με πολύ μεγάλες προοπτικές. 
 
Έχει σημειώσει απανωτά παγκοσμία ρεκόρ στο αγώνισμα: με 6,30 μ. στο Παγκόσμιο Πρωτάθλημα Στίβου στις 15 Σεπτεμβρίου 2025 και προηγουμένως με 6,23 μ., στις 18 Σεπτεμβρίου 2023 στο *All Star Perche και* με 6,21 μ. στο Όρεγκον στο Παγκόσμιο Πρωτάθλημα του 2022. Παγκόσμια ρεκόρ σημείωσε και στον κλειστό στίβο, όπως αυτό από το Παγκόσμιο Πρωτάθλημα Κλειστού Στίβου στο Βελιγράδι με 6,20 μ. Στις 17 Σεπτεμβρίου 2020 στο Golden Gala στη Ρώμη είχε καταρρίψει το παγκόσμιο ρεκόρ ανοικτού στίβου με 6,15 μ., που κατείχε ο φημισμένος Ουκρανός Ολυμπιονίκης Σεργκέι Μπούμπκα από το 1994 με 6,14 μ.

Ο ίδιος κατείχε και το προηγούμενο ρεκόρ στα 6 μ. και 18 εκ. (συνάντηση στίβου στη Γλασκώβη, 15 Φεβρουαρίου 2020), ενώ το πρώτο του το πέτυχε λίγες ημέρες νωρίτερα, στις 8 Φεβρουαρίου 2020 σε συνάντηση κλειστού στίβου στο Τορούν, στη Πολωνία. Έχει στην κατοχή του ένα χρυσό και ένα χάλκινο μετάλλιο σε Παγκόσμια Πρωταθλήματα κάτω των 20 ετών. Στο Ευρωπαϊκό Πρωτάθλημα Στίβου 2018 κατέκτησε το χρυσό μετάλλιο στο άλμα επί κοντώ με επίδοση 6,05 μ, καταρρίπτοντας το παγκόσμιο ρεκόρ κάτω των 20. Στο Ευρωπαϊκό Πρωτάθλημα Στίβου του 2022 επανέλαβε την επιτυχία του με νέο ρεκόρ αγώνων (6,06 μέτρα).

Ένας ακόμα τίτλος παγκόσμιου πρωταθλητή ήρθε το 2023 στη διοργάνωση της Βουδαπέστης, που σε συνδυασμό με το παγκόσμιο ρεκόρ των 6,23 μέτρων του χάρισαν τη διάκριση του αθλητή της χρονιάς στα αγωνίσματα γηπέδου της World Athletics.

Τον Αύγουστο του 2024 στους Ολυμπιακούς Αγώνες στο Παρίσι στέφθηκε χρυσός Ολυμπιονίκης με 6,25 μ. ξεπερνώντας το δικό του παγκόσμιο ρεκόρ των 6,24 μ. Συγχρόνως έκανε δύο φορές ολυμπιακό ρεκόρ, περνώντας τα 6,10 μ. και έπειτα τα 6,25 μ. έχοντας ήδη εξασφαλίσει το χρυσό μετάλλιο.

## Διακρίσεις

## Ατομικά ρεκόρ
* Ανοικτός: 6,30 μ. (2025) 
* Κλειστός: 6,31 μ. (2026)

## Παραπομπές


## Εξωτερικοί σύνδεσμοι
 

Κατηγορία:Επικοντιστές
Κατηγορία:Σουηδοί αθλητές του στίβου
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Πρωτάθλημα ποδοσφαίρου Αφγανιστάν

Η **Αφγανική Πρέμιερ Λιγκ** (αγγλικά: *Afghan Premier League*, APL) αποτελεί την κορυφαία κατηγορία στο σύστημα ποδοσφαιρικών πρωταθλημάτων Αφγανιστάν. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Αφγανιστάν.

## Ιστορία
Το πρωτάθλημα δημιουργήθηκε το 2012.

## Παραπομπές


## Εξωτερικοί σύνδεσμοι
* 

Αφγανισταν
Πρωταθλημα
Αφγανισταν
Δημοψήφισμα στο Μπουρούντι (2018)

Ένα **συνταγματικό δημοψήφισμα** πραγματοποιήθηκε στο Μπουρούντι  στις 17 Μαΐου 2018. Οι προτεινόμενες τροποποιήσεις στο σύνταγμα εγκρίθηκαν από πάνω από το 70% των ψηφοφόρων.

## Προτεινόμενες αλλαγές
Οι προτεινόμενες αλλαγές θα επαναφέρουν τη θέση του Πρωθυπουργού και θα μειωθεί ο αριθμός των Αντιπροέδρων από δύο σε έναν. Επίσης, περιελάμβανε την αύξηση της προεδρικής θητείας από πέντε σε επτά χρόνια, όμως τον περιορισμό του προέδρου σε δύο συνεχόμενες θητείες. Ωστόσο, οι τροποποιήσεις θα επιτρέψουν επίσης στον κάτοχο της προεδρίας Πιερ Νκουρουνζίζα, πρόεδρο από το 2005, να θέσει υποψηφιότητα για επανεκλογή, παρά το γεγονός ότι είχε ήδη υπηρετήσει τρεις θητείες.

Με τις τροποποιήσεις επίσης μειώθηκε η κοινοβουλευτική πλειοψηφία που απαιτείτο για να εγκριθούν νομοσχέδια.

## Διεξαγωγή
Τον Δεκέμβριο του 2017 ο Νκουρουνζίζα απείλησε τους ανθρώπους να μην εκστρατεύσουν κατά των προτεινόμενων αλλαγών. Η επίσημη εκστρατεία ξεκίνησε, δύο εβδομάδες πριν διεξαχθεί το δημοψήφισμα.

Πριν το δημοψήφισμα, το BBC και η Φωνή της Αμερικής είχαν απαγορευτεί από τη χώρα για έξι μήνες. Το Radio France Internationale (RFI) έλαβε μια "προειδοποίηση" για την κάλυψή του.

Στις 11 Μαΐου, τουλάχιστον 26 άνθρωποι σκοτώθηκαν στην Επαρχία Κιμπιτόκε, με τους πολιτοφύλακες από τη Λαϊκή Δημοκρατία του Κονγκό να φέρονται ως υπεύθυνοι για τους φόνους.

Ο συνασπισμός της αντιπολίτευσης Εθνικό Συμβούλιο για τον Σεβασμό της Συμφωνίας της Αρούσα για την ειρήνη και τη Συμφιλίωση του Μπουρούντι και για την Αποκατάσταση του Κράτους (Conseil National pour le Respect de l'Accord d'Arusha pour la paix et la Réconciliation au Burundi et la Restauration de l'Etat de Droit  ή CNARED), κάλεσε τον πληθυσμό του Μπουρούντι να μποϊκοτάρουν την ψηφοφορία, την οποία κατηγόρησαν ότι αποτελεί "ένταλμα θανάτου" για τις συμφωνίες της Αρούσα του 2000 με τις οποίες τερματίστηκε ο Εμφύλιος Πόλεμος. Με προεδρικό διάταγμα απειλήθηκαν με τρία χρόνια φυλάκιση όποιος ή όποιοι καταδικάζονταν για την ενθάρρυνση των ανθρώπων να μην ψηφίσουν.

Πληροφορίες από τα εκλογικά τμήματα ανέφεραν ότι μερικοί άνθρωποι αναγκάστηκαν να ψηφίσουν για να αποφύγουν να ξυλοκοπηθούν ή να συλληφθούν. Οι ύποπτοι αντίπαλοι "σκοτώθηκαν, βιάστηκαν, απήχθησαν, χτυπήθηκαν και εκφοβίστηκαν", όπως ανέφερε σε δήλωσή του το  Παρατηρητήριο Ανθρωπίνων Δικαιωμάτων, προσθέτοντας ότι είχαν τεκμηριωθεί τουλάχιστον 15 δολοφονίες, έξι βιασμοί και οκτώ απαγωγές κατά τη διάρκεια της ψηφοφορίας την ημέρα.

## Αποτελέσματα

## Παραπομπές


2018
Μπουρουντι
Σχέσεις Μπανγκλαντές-Κύπρου

Οι **σχέσεις Μπανγκλαντές και Κύπρου** αναφέρονται στις διμερείς σχέσεις μεταξύ του Μπαγκλαντές και της Κύπρου. Καμία χώρα δεν έχει μόνιμο πρεσβευτή. Και οι δύο χώρες είναι μέλη του Κινήματος των Αδεσμεύτων και της Κοινοπολιτείας των Εθνών  Οι σχέσεις μεταξύ των δύο χωρών παραμένουν εγκάρδιες με τις δύο χώρες να δείχνουν προθυμία να τις ενισχύσουν περαιτέρω.

## Συνεργασία στον τομέα της εκπαίδευσης
Το Μπαγκλαντές και η Κύπρος συνεργάζονται στον τομέα της εκπαίδευσης. Ένας αριθμός Μπανγκλαντεσιανών φοιτητών εισάγεται σε Κυπριακά πανεπιστήμια να επιδιώξει την είσοδο στην Ευρωπαϊκή αγορά εργασίας.

## Οικονομική συνεργασία
Το Μπανγκλαντές και η Κύπρος έχουν δείξει ενδιαφέρον για να επεκτείνουν τις υφιστάμενες διμερείς οικονομικές δραστηριότητες μεταξύ των δύο χωρών και έχουν εργαστεί σε αυτήν την κατεύθυνση. Το Μπαγκλαντές εξάγει έτοιμα ενδύματα, φαρμακευτικά προϊόντα, δέρμα και προϊόντα που έχουν χαρακτηριστεί ως έχοντες καλές προοπτικές στην Κυπριακή αγορά.

## Πολιτιστικές σχέσεις
Το Μπαγκλαντές έστειλε δύο θηλυκούς ελέφαντες που γεννήθηκαν σε αιχμαλωσία στο ζωολογικό κήπο της Πάφου. Οι ασιατικοί ελέφαντες είχαν εκτραφεί από την Εταιρεία Ανάπτυξης Δασών του Μπαγκλαντές.

## Παραπομπές


Μπανγκλαντες
Κατηγορία:Κύπρος-επέκταση
Κυπρος
Κολώνη Πάφου

Η **Κολώνη** είναι συνοικία του Δήμου Γεροσκήπου.

## Τοποθεσία
Στα δυτικά συνορεύει με τη συνοικία Γεροσκήπου, στα βόρεια με την Αγία Μαρινούδα και την Μαραθούντα, στα ανατολικά με την Αγία Βαρβάρα και στα νότια με την Αχέλεια. Ένα μικρό μέρος στη νοτιοδυτική πλευρά της έκτασης της είναι παραθαλλάσιο.

## Ονομασία
Η ονομασία του χωριού σημαίνει *μικρή κολώνα*. Οι Τουρκοκύπριοι κάτοικοι του της έδωσαν την ονομασία *Yolüstü* το 1958, που σημαίνει *δίπλα από τον δρόμο*, επειδή το χωριό βρίσκεται δίπλα από τον παλιό δρόμο Λεμεσού-Πάφου.

## Πληθυσμός
Από την εποχή της Τουρκοκρατίας, η Κολώνη κατοικείτο από Τουρκοκύπριους. Την περίοδο της Αγγλοκρατίας στο χωριό κατοικούσαν και μερικοί Ελληνοκύπριοι. Την περίοδο των δικοινωτικών διαταραχών της περιόδου 1963-64, το χωριό λειτούργησε ως κέντρο υποδοχής Τουρκοκυπρίων οι οποίοι μετακινήθηκαν από την Πάνω Αρχιμανδρίτα και την Γεροσκήπου. Παρέμειναν στην Κολώνη έως το 1975, όπου όλοι οι Τουρκοκύπριοι κάτοικοι της Κολώνης μετακινήθηκαν στο βόρειο τμήμα της Κύπρου, μετά την τουρκική εισβολή του 1974. Οι περισσότεροι εγκαταστάθηκαν στον Καραβά. Στην Κολώνη εγκαταστάθηκαν Ελληνοκύπριοι πρόσφυγες από το βόρειο τμήμα της Κύπρου.  

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Κολώνης παρουσιάζει αύξηση τις τελευταίες δεκαετίες. Ο πίνακας που ακολουθεί παρουσιάζει τον πληθυσμό της Κολώνης όπως καταγράφηκε στις απογραφές πληθυσμού που έγιναν στην Κύπρο. 





## Παραπομπές


Κατηγορία:Συνοικίες Δήμου Γεροσκήπου
Αλ Ουάχντα ΣΚ (Δαμασκός)

Η **Αλ Ουάχντα** (αραβικά: الوحدة) είναι αθλητικό σωματείο στη Δαμασκό της Συρίας. Χρώματα του συλλόγου είναι το πορτοκαλί και το μαύρο. Δραστηριοποιείται στα αθλήματα του ποδοσφαίρου και της καλαθοσφαίρισης. Τα εντός έδρας παιχνίδια της ποδοσφαιρικής ομάδας διεξάγονται στο Στάδιο Αμπασιγίν, χωρητικότητας 30.000 θεατών.

## Ιστορία
Ο αθλητικός σύλλογος «Αλ Ουάχντα» ιδρύθηκε στη Δαμασκό το 1972.

## Επιτυχίες
.

### Εγχώριες
* **[[Πρωτάθλημα ποδοσφαίρου Συρίας|Πρωτάθλημα Συρίας]]**
::Πρωταθλήτρια (2): 2003–04, 2013–14
* **[[Κύπελλο Συρίας (ποδόσφαιρο ανδρών)|Κύπελλο Συρίας]]**
::Κυπελούχος (7): 1993, 2003, 2012, 2013, 2015, 2016, 2017
* **[[Σούπερ Καπ Συρίας]]**
::Νικήτρια (2): 1993, 2016–17

### Διεθνείς
* **[[Κύπελλο Ασιατικής Ομοσπονδίας Ποδοσφαίρου|ΑΦΚ Καπ]]**
::Φιναλίστ (1): 2004

## Παραπομπές


## Εξωτερικοί σύνδεσμοι

Κατηγορία:Ιδρύσεις ποδοσφαιρικών ομάδων το 1972
Κατηγορία:Ποδόσφαιρο στη Συρία
Γεροσκήπου (συνοικία)

Η **Γεροσκήπου** είναι συνοικία του Δήμου Γεροσκήπου.

## Τοποθεσία
Στα ανατολικά συνορεύει με την Κολώνη και την Αγία Μαρινούδα, στα βορειανατολικά με τα Κονιά, στα βόρεια με τον Άγιο Θεόδωρο και στα βορειοδυτικά με την Κάτω Πάφο.

## Ονομασία
Η ονομασία της Γεροσκήπου προέρχεται από τους *Ιερούς Κήπους* της Αφροδίτης που βρίσκονταν στην περιοχή στα αρχαία χρόνια. Η ονομασία Γεροσκήπου αποτελεί παραφθορά του αρχαίου ονόματος της πόλης *Ιεροκηπία,* η οποία σχηματίστηκε από τις λέξεις *ιερός* και *κήπος*.

## Ιστορία
Η περιοχή της Γεροσκήπου κατοικείτο από την ύστερη νεολιθική περίοδο (4500-3900 π.Χ.). Από τότε κατοικείτο χωρίς διακοπές. Στα αρχαία χρόνια η περιοχή συνδέθηκε με τη λατρεία της Αφροδίτης. Από τους *Ιερούς Κήπους* περνούσε η πομπή των πιστών που κατέληγε στο Ιερό της Αφροδίτης στην Παλαίπαφο (στα Κούκλια), στα πλαίσια της τέλεσης της ετήσιας γιορτής των Αφροδισίων.

Την παλαιοχριστική και πρωτοβυζαντινή περίοδο, στη Γεροσκήπου υπήρχε αναπτυγμένη μοναστική ζωή. Την περίοδο της φραγκοκρατίας, το χωριό ανήκε στα βασιλικά κτήματα τα οποίο ο βασιλιάς Ιάκωβος Β΄ δώρισε στον φεουδάρχη Πέτρο ντ' Αβίλα, την περίοδο 1964-1968. Την περίοδο της τουρκοκρατίας, στο χωριό υπήρχε βρετανικό υποπροξενείο, το οποίο ήταν υπεύθυνο για τον ανεφοδιασμό του αγγλικού στόλου.

Στη σύγχρονη εποχή, το χωριό μετεξελίχθηκε σε δήμο το 1994. Μερικά χρόνια αργότερα στα διοικητικά όρια του δήμου εντάχθηκε η κοινότητα Κολώνης και έτσι η Γεροσκήπου έγινε συνοικία του Δήμου Γεροσκήπου.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Γεροσκήπου αυξανόταν συνεχώς. Ο πληθυσμός της Γεροσκήπου στη μεγάλη πλειοψηφία του αποτελείτο από Ελληνοκύπριους. Οι λίγοι Τουρκοκύπριοι κάτοικοι της, την εγκατέλειψαν κατά τις δικοινοτικές διαταραχές της περιόδου 1963-64. Εγκαταστάθηκαν στη γειτονική Κολώνη και στα Μαντριά. Μετά την τουρκική εισβολή του 1974, μετακινήθηκαν στο βόρειο τμήμα της Κύπρου.

Ο πίνακας που ακολουθεί παρουσιάζει τον πληθυσμό της Γεροσκήπου όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


Κατηγορία:Συνοικίες Δήμου Γεροσκήπου
Αλ Ζαβράα ΣΚ

Η **Αλ Ζαβράα** (αραβικά: الزوراء) είναι αθλητικό σωματείο στη Βαγδάτη του Ιράκ. Χρώματα του συλλόγου είναι το πορτοκαλί και το μαύρο. Δραστηριοποιείται στο άθλημα του ποδοσφαίρου. Φυσική έδρα της ομάδας αποτελεί το Στάδιο Αλ Ζαβράα, χωρητικότητας 15.000 θεατών. Τα εντός έδρας παιχνίδια της ομάδας διεξάγονται στο Στάδιο Αλ Σαμπάμπ, χωρητικότητας 34.200 θεατών.

## Ιστορία
Ο αθλητικός σύλλογος «Αλ Ζαβράα» ιδρύθηκε στη Βαγδάτη το 1969.

## Επιτυχίες
.

* **[[Πρωτάθλημα ποδοσφαίρου Ιράκ|Πρωτάθλημα Ιράκ]]**
::Πρωταθλήτρια (14): 1975–76, 1976–77, 1978–79, 1990–91, 1993–94, 1994–95, 1995–96, 1998–99, 1999–2000, 2000–01, 2005–06, 2010–11, 2015–16, 2017–18
* **[[Α΄ Κατηγορία ποδοσφαίρου ανδρών Ιράκ|Α΄ Κατηγορία Ιράκ]]**
::Πρωταθλήτρια (1): 1974–75
* **[[Κύπελλο Ιράκ (ποδόσφαιρο ανδρών)|Κύπελλο Ιράκ]]**
::Κυπελλούχος (15): 1975–76, 1978–79, 1980–81, 1981–82, 1988–89, 1989–90, 1990–91, 1992–93, 1993–94, 1994–95, 1995–96, 1997–98, 1998–99, 1999–2000, 2016–17
* **[[Σούπερ Καπ Ιράκ]]**
::Νικήτρια (4): 1998, 1999, 2000, 2017

## Παραπομπές


## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 1969
Κατηγορία:Ποδόσφαιρο στο Ιράκ
Γκεστινάννα

μικρογραφία|356x356εσ|Ο Νινγκισζίντα, σύζυγος της θεάς Γκεστινάννα.
Η **Μπελίλι** εμφανίζεται αρχικά ως μία μικρής σημασίας σουμεριανή θεότητα με το όνομα Γκεστ-ινάννα, αδελφή του Ντουμούζι, και σύζυγος του Νιν-γκισζίντα. Αργότερα προστέθηκε στο Βαβυλωνιακό πάνθεο με το όνομα Μπελίλι ή Μπελίτ-ιλί.

Το όνομα Μπελίλι ανήκει σε μια θεότητα της Μεσοποταμιακής Βαβυλωνιακής μυθολογίας που ταυτίζεται σε παλαιότερες γραπτές πηγές των Σουμερίων με τη θεά **Γκεστινάννα**, αδελφή του θεού Ντουμούζι που ήταν ο σύντροφος της θεάς Ινάνα. Η Γκεστινάννα συνοδεύεται από το προσωνύμιο "αυτή που διαρκώς θρηνεί" λόγω του χαμού του αδελφού της. Ήταν η σύζυγος του θεού Νινγκισζίντα που μαζί με τον Ντουμούζι φύλαγαν τις πύλες του Άνου, ως χθόνιες θεότητες, και σύμβολο του Νιγκισζίντα είναι το φίδι.

Η Γκεστινάννα ήταν κόρη της Σιρτούρ (Sirtur, Duttur) η οποία ήταν ποιμενική θεά. Η λατρεία της Γκεστινάννα ήταν ευρέως διαδεδομένη στη Μεσοποταμία, από τη Σουμεριακή μέχρι και την Παλαιοβαβυλωνιακή περίοδο. Σύμφωνα με τη μυθολογία, όταν η Ινάνα έστειλε τους δαίμονες να πάρουν από το μαντρί του τον σύντροφό της τον Ντουμούζι, που ήταν ο προστάτης θεός των βοσκών, και να τον μεταφέρουν στον Κάτω Κόσμο, ώστε να την αντικαταστήσει και να μπορέσει η ίδια να απελευθερωθεί από εκεί, τότε η Γκεστινάνα τον έκρυψε για να μην τον πάρουν. Ακόμη και όταν τη βασάνισαν για να αποκαλύψει που είναι ο αδελφός της δεν το μαρτύρησε. Τελικά κάποιος φίλος του Ντουμούζι πρόδωσε το μέρος κρυβόταν. Η Γκεστινάνα ήταν και η ίδια μία αγροτική θεά και έδινε ονομασίες στους αγρούς. Για αυτό και εξομοιώθηκε με τη μεταγενέστερη θεότητα των Ακκάδων, την Μπελετ-σέρι (Belet-seri) που το όνομά της μεταφράζεται ως "η βασίλισσα των αγρών". Η Γκεστινάνα υπογράφει ένα κείμενο της σουμεριακής λογοτεχνίας που σώζεται σε πήλινη πινακίδα και αποτελεί έναν θρήνο για τον αδελφό της, Ντουμούζι, που για την Ινάνα άφηνε τη γη για να κατεβαίνει στον Κάτω Κόσμο. Ο μύθος λέει ότι η Γκεστινάννα αντικαθιστούσε τον αδελφό της στον Κάτω Κόσμο και ότι εκεί ήταν γραφέας της Ερεσχιγκάλ, αδελφής της Ινάνα.

Κατά μία άλλη θεωρία, η Μπελίλι είναι αδελφή της Γκεστινάννα και δεν πρόκειται για το ίδιο πρόσωπο. H εικονογραφία της Γκεστινάννα δεν είναι γνωστή.

## Βιβλιογραφία

* Black, Jeremy and Green, Anthony, 1992, *Gods, Demons and Symbols of Ancient Mesopotamia An Illustrated Dictionary,* The British Museum Press*. ISBN 0-7141-1705-6*
* Dalley, Stephanie. 1989. *[https://global.oup.com/academic/product/myths-from-mesopotamia-9780199538362?cc=gr&lang=en& Myths from Mesopotamia Creation, the Flood, Gilgamesh, and Others].* Oxford University Press. ISBN 9780199538362

## Πηγές


Κατηγορία:Σουμέριοι
Κατηγορία:Σουμεριακή μυθολογία
Ψάθι Πάφου

Το **Ψάθι** είναι κοινότητα της επαρχίας Πάφου στην Κύπρο.

## Τοποθεσία
Το χωριό είναι κτισμένο σε υψόμετρο 455 μέτρων πάνω από την επιφάνεια της θάλασσας. Στα δυτικά συνορεύει με το Πολέμι, στα βόρεια με την Δρυνιά, στα βορειοανατολικά με τη Μηλιά, στα ανατολικά με τον Άγιο Δημητριανό και στα νότια με τη Χούλου.

## Ιστορία
Ένα γνωστό ιστορικό στοιχείο για το Ψάθι αποτελεί το γεγονός ότι την εποχή της Φραγκοκρατίας και της Ενετοκρατίας αποτελούσε φέουδο. Σύμφωνα με τον Φλώριο Βουστρώνιο, είχε παραχωρηθεί στον Πέτρο ντ΄ Αβίλα. Στη συνέχεια, είναι γνωστό ότι παραχωρήθηκε ως δώρο από τον βασιλιά Ιάκωβο Β΄ στην Βέρα Τζιμπλέτ, παραμάνας ή οικοτρόφου της βασίλισσας Αικατερίνη Κορνάρο.

## Πληθυσμός

Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού  παρουσιάζει μικρή αύξηση τις τελευταίες δεκαετίες. Ο πίνακας που ακολουθεί παρουσιάζει τον πληθυσμό του Ψαθιού όπως καταγράφηκε στις απογραφές πληθυσμού που έγιναν στην Κύπρο.



## Παραπομπές


Κατηγορία:Κοινότητες της Επαρχίας Πάφου
Αλ Τζαΐς ΣΚ (Δαμασκός)

Η **Αλ Τζαΐς** (αραβικά: الجيش) είναι αθλητικό σωματείο στη Δαμασκό της Συρίας. Χρώματα του συλλόγου είναι το ερυθρό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Στάδιο Αμπασιγίν, χωρητικότητας 30.000 θεατών.

## Ιστορία
Ο αθλητικός σύλλογος «Αλ Τζαΐς» ιδρύθηκε στη Δαμασκό το 1947.

## Επιτυχίες
.

### Εγχώριες
* **[[Πρωτάθλημα ποδοσφαίρου Συρίας|Πρωτάθλημα Συρίας]]**
::Πρωταθλήτρια (17): 1973, 1976, 1979, 1985, 1986, 1998, 1999, 2001, 2002, 2003, 2009–10, 2012–13, 2014–15, 2015–16, 2016–17, 2017–18, 2018-19
* **[[Κύπελλο Συρίας (ποδόσφαιρο ανδρών)|Κύπελλο Συρίας]]**
::Κυπελούχος (8): 1967, 1986, 1997, 1998, 2000, 2002, 2004, 2014
* **[[Σούπερ Καπ Συρίας]]**
::Νικήτρια (1): 2013

### Διεθνείς
* **[[Κύπελλο Ασιατικής Ομοσπονδίας Ποδοσφαίρου|ΑΦΚ Καπ]]**
::Νικήτρια (1): 2004

## Παραπομπές


## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 1947
Κατηγορία:Ποδόσφαιρο στη Συρία
Κατηγορία:Νικήτριες ομάδες ΑΦΚ Καπ
4.25 ΣΚ

Η **4.25 Τσέγιουκταν** (τζόσονγκουλ: 4.25체육단, χάντσα: 4.25體育團, κυριολεκτικά: *Αθλητικός Όμιλος 25 Απριλίου*) είναι αθλητικό σωματείο στην Πιονγιάνγκ της Βόρειας Κορέας. Ο σύλλογος είναι στενά συνδεδεμένος με τον Κορεατικό Λαϊκό Στρατό. Χρώματα του συλλόγου είναι το ερυθρό και το λευκό. Δραστηριοποιείται στα αθλήματα του ποδοσφαίρου, της καλαθοσφαίρισης, της πετοσφαίρισης, της χειροσφαίρισης του στίβου και του χόκεϊ επί πάγου. Τα εντός έδρας παιχνίδια της ποδοσφαιρικής ομάδας διεξάγονται στο Στάδιο Γιάνγκακντο, χωρητικότητας 30.000 θεατών. Στις διεθνείς διασυλλογικές διοργανώσεις χρησιμοποιεί ως έδρα το Στάδιο Ρουνγκράντο 1ης Μαΐου, χωρητικότητας 114.000 θεατών.

Η κύρια αντίπαλος της 4.25 είναι η Άμροκανγκ. H Άμροκανγκ ανήκει στο Υπουργείο Λαϊκής Ασφάλειας και ο ανταγωνισμός μεταξύ του στρατού και του υπουργείου είναι εμφανής τον αθλητικό τομέα. Υπάρχει επίσης έντονη αντιπαλότητα με την Πιόνγκγιανγκσι, γνωστό ως "ντέρμπι της Πιονγιάνγκ".

## Ιστορία
Iδρύθηκε τον Ιούλιο του 1949 ως *Τσούνγκανγκ Τσέγιουκανγκσουπσο Τσέγιουκσονσουνταν* (중앙체육강습소체육선수단, *Κεντρικός Aθλητικός Όμιλος Σχολής Αθλητικής Κατάρτισης*) αλλά σύντομα μετονομάστηκε σε *2.8 Τσέγιουκταν* (2.8체육단, *Αθλητικός Όμιλος 8 Φεβρουαρίου*), ημερομηνία την οποία ιδρύθηκε ο κορεατικός λαϊκός στρατός (8 Φεβρουαρίου 1948). Στις 26 Ιουνίου 1972 μετονομάστηκε ξανά, με εντολή του Κιμ Τζονγκ-ιλ, σε *4.25 Τσέγιουκταν* (4.25체육단, *Αθλητικός Όμιλος 25 Απριλίου*).

## Επιτυχίες
.

### Εγχώριες
* **[[Πρωτάθλημα ποδοσφαίρου Βόρειας Κορέας|Πρωτάθλημα ΛΔ Κορέας]]**
::Πρωταθλήτρια (20): 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017
* **[[Κύπελλο Βόρειας Κορέας (ποδόσφαιρο ανδρών)|Κύπελλο ΛΔ Κορέας]]**
::Κυπελλούχος (4): 2013, 2014, 2015, 2016

### Διεθνείς
* **[[Κύπελλο Πρωταθλητριών Ποδοσφαίρου Ασίας|Ασιατικό Πρωτάθλημα Συλλόγων]]**
::Τέταρτη θέση (1): 1991

## Ποδόσφαιρο γυναικών
Ο σύλλογος διαθέτει γυναικείο ποδοσφαιρικό τμήμα με σημαντικές επιτυχίες στα εγχώρια πρωταθλήματα.

## Άλλα τμήματα
Εκτός του ποδοσφαίρου, ο σύλλογος διαθέτει τμήματα στα αθλήματα της καλαθοσφαίρισης, της πετοσφαίρισης, της χειροσφαίρισης του στίβου και του χόκεϊ επί πάγου.

## Παραπομπές


## Εξωτερικοί σύνδεσμοι

*Kim Jong-il (1972): "On the Tasks Facing the April 25 Sports Team". KFA. 

Κατηγορία:Ποδοσφαιρικές ομάδες Βόρειας Κορέας
Κατηγορία:Ιδρύσεις ποδοσφαιρικών ομάδων το 1949
Κατηγορία:Στρατός της Βόρειας Κορέας
Μουχαμάντ μπιν Χασάν αλ-Μπαγκντάντι

Ο **Μουχαμάντ μπιν αλ-Χασάν μπιν Μουχαμάντ μπιν αλ-Καρίμ αλ-Μπαγκντάντι**, συνήθως γνωστός ως **αλ-Μπαγκντάντι** (πέθανε το 1239) ήταν ο συντάκτης ενός πρώιμου βιβλίου μαγειρικής στην αραβική γλώσσα κατά την περίοδο των Αββασίδων. Το βιβλίο αυτό ονομάζεται كتاب الطبيخ *Kitab al-Ṭabīḫ* (*Βιβλίο των Πιάτων*) και γράφτηκε το 1226.

## Χειρόγραφα και τουρκικές μεταφράσεις
Το μόνο αυθεντικό χειρόγραφο του βιβλίου του Αλ-Μπαγκντάντι εκτίθεται στη Βιβλιοθήκη Σουλεϊμανιγιέ της Κωνσταντινούπολης. Σύμφωνα με τον Τσαρλς Πέρρι, "για αιώνες ήταν το αγαπημένο βιβλίο μαγειρικής των Τούρκων". Οι τούρκοι μεταφραστές πρόσθεσαν 260 συνταγές στο πρωτότυπο σε άγνωστη ημερομηνία και κυκλοφόρησε με το όνομα Κιτάμπου'λ-Βασφί'λ-Ετ'ίμε ελ-Μου'τάντε. Δύο από τα τρία γνωστά τρία αντίγραφα βρίσκονται στη βιβλιοθήκη του Παλατιού Τοπκαπί. Τελικά, ο Μουχαμάντ ιμπν Μαχμούντ αλ-Σιρουάν (γιατρός του Μουράτ Β΄) ετοίμασε μια τουρκική μετάφραση του βιβλίου συμπεριλαμβάνοντας περίπου 70 σύγχρονες συνταγές. Το βιβλίο κυκλοφόρησε στα σύγχρονα τουρκικά το 2005, ενώ η σύγχρονη τουρκική μετάφραση του αρχικού βιβλίου (με συμμετοχή από τον Τσαρλς Πέρρι) δημοσιεύθηκε το 2009.

## Παραπομπές


## Βιβλιογραφία
* A.J. Arberry, "A Baghdad cookery-book", *Islamic Culture* **13** (1939), pp. 21–47 and 189-214. A translation of *al-Kitab al-Ṭabīḫ*.
* Charles Perry, *A Baghdad Cookery Book* (Petits Propos Culinaires), Prospect Books, 2006. . A new translation.

Κατηγορία:Αραβική κουζίνα
Κατηγορία:Συγγραφείς βιβλίων μαγειρικής
Κατηγορία:Ιρακινοί συγγραφείς
Κίνγκουαντσα ΣΚ

Η **Κίνγκουαντσα Τσέγιουκταν** (τζόσονγκουλ: 기관차체육단, χάντσα: 機關車體育團, κυριολεκτικά: *Αθλητικός Όμιλος Λοκομοτίβ*) είναι αθλητικό σωματείο στην Πιονγιάνγκ της Βόρειας Κορέας. Χρώματα του συλλόγου είναι το ερυθρό και το λευκό. Δραστηριοποιείται στα αθλήματα του ποδοσφαίρου, της καλαθοσφαίρισης, της πετοσφαίρισης και της αντισφαίρισης.

Φυσική έδρα της ποδοσφαιρικής ομάδας είναι το Στάδιο Σινούιτζου, χωρητικότητας 17.500 θεατών. Τα εντός έδρας παιχνίδια της ομάδας διεξάγονται στο Στάδιο Γιάνγκακντο, χωρητικότητας 30.000 θεατών. Κύρια αντίπαλός της είναι η Σόμπεκσου.

## Ιστορία
Η «Κίνγκουαντσα» Τσέγιουκταν ιδρύθηκε το 1956.

## Επιτυχίες
.

### Εγχώριες
* **[[Πρωτάθλημα ποδοσφαίρου Βόρειας Κορέας|Πρωτάθλημα ΛΔ Κορέας]]**
::Πρωταθλήτρια (6): 1996, 1997, 1998, 1999, 2000, 2016
* **[[Κύπελλο Βόρειας Κορέας (ποδόσφαιρο ανδρών)|Κύπελλο ΛΔ Κορέας]]**
::Φιναλίστ (1): 2015

### Διεθνείς
* **[[Κύπελλο Πρωταθλητριών Ποδοσφαίρου Ασίας|Ασιατικό Πρωτάθλημα Συλλόγων]]**
::Τέταρτη θέση (1): 1991

## Άλλα τμήματα
Εκτός του ποδοσφαίρου, ο σύλλογος διαθέτει τμήματα στα αθλήματα της καλαθοσφαίρισης, της πετοσφαίρισης και της αντισφαίρισης.

## Παραπομπές


## Εξωτερικοί σύνδεσμοι

*Северные корейцы учат русский, стоят на голове и ждут документы с родины 

Κατηγορία:Ποδοσφαιρικές ομάδες Βόρειας Κορέας
Κατηγορία:Ιδρύσεις ποδοσφαιρικών ομάδων το 1956
Τζορτζ Νέβιλ, 1ος κόμης του Αμπεργκαβεννί

O **Τζωρτζ Νέβιλ, 1ος κόμης του Αμπεργκαβεννί** (24 Ιουνίου 1727 - 9 Σεπτεμβρίου 1785) Άγγλος ευγενής και λόρδος του Μπεργκαβεννί ήταν γιος του Γουίλιαμ Νέβιλ, 16ου βαρόνου του Μπεργκαβεννί και της Αικατερίνης Τάττον, κόρης του Υπολοχαγού Γουίλιαμ Τάττον. Ο Τζωρτζ βαπτίστηκε στις 14 Ιουλίου 1727 στο Ουεστμίνστερ με νονό τον Γεώργιο Β΄ της Μεγάλης Βρετανίας. Διαδέχθηκε στις 21 Σεπτεμβρίου 1744 τον πατέρα του στην βαρονία του Μπεργκαβεννί και γράφτηκε στις 21 Φεβρουαρίου 1744 στην εκκλησία του Ιησού Χριστού στην Οξφόρδη. Έγινε για σύντομο χρόνο Υπολοχαγός του Σάσσεξ, δημιουργήθηκε για λογαριασμό του η κομητεία του Αμπεργκαβεννί (1784) και πέθανε την επόμενη χρονιά.

## Οικογένεια

Παντρεύτηκε στις 5 Φεβρουαρίου 1753 την Ενριέττα Πέλχαμ, κόρη του Τόμας Πέλχαμ (πέθανε το 1737) και χήρα του Ρίτσαρντ Τέμπλ με την οποία απέκτησε :

*Χένρι Νέβιλ, 2ος κόμης του Αμπεργκαβεννί (1755 - 1843)
*Λαίδη Ενριέττα Νέβιλ (24 Μαΐου 1756 - 2 Απριλίου 1833), παντρεύτηκε τον Σερ Τζων Μπάρνυ, 7ο βαρονέτο
*Τζωρτζ Χένρι Νέβιλ (6 Σεπτεμβρίου 1760 - 7 Αυγούστου 1844) γράφτηκε στις 10 Δεκεμβρίου 1778 στην εκκλησία του Ιησού Χριστού στην Οξφόρδη, παντρεύτηκε την Καρολάιν Ουάλπολ κόρη του Ρίτσαρντ Ουάλπολ.

Ο Μπεργκαβενί διορίστηκε τον Ιούλιο 1757 Υπολοχαγός του Σάσσεξ και παραιτήθηκε από την θέση τον Ιούλιο του 1761. Η κομητεία του Αμπεργκαβεννί δημιουργήθηκε στις 17 Μαΐου 1784 και έγινε Υποκόμης του Νέβιλ. Πέθανε στις 9 Σεπτεμβρίου 1785 και τάφηκε στο Ίστ Γκρίνστιντ, τον διαδέχτηκε σαν δεύτερος κόμης ο μεγαλύτερος γιος του Χένρι Νέβιλ.

## Παραπομπές
 		


## Πηγές

*Cokayne, George E. (1910). Gibbs, Vicary, ed. The complete peerage of England, Scotland, Ireland, Great Britain and the United Kingdom, extant, extinct, or dormant.
*Foster, Joseph (1888). Alumni Oxonienses 1715–1886. III, L–R. Oxford: Parker & Co.

|-

Κατηγορία:Οικογένεια Νέβιλ
Ερμενγκόλ Ε΄ του Ουρζέλ

Ο **Ερμενγκόλ Ε΄ της Ουρζέλ** ή **Ερμενγκόλ της Μολιερούσα** (Καταλανική γλώσσα : *Ermengol V el de Mollerussa* 1078 - 14 Σεπτεμβρίου 1102) από τον Οίκο της Βαρκελώνης ήταν Κόμης της Ουρζέλ (1092 - 1102). Ήταν ο πρωτότοκος γιος του Ερμενγκόλ Δ΄ κόμη τού Ουρζέλ και της Λουκίε, κόρης τού Αρτώ Α΄, κόμη τού Άνω Παλιάρς. Πέρασε το μεγαλύτερο μέρος της ζωής του στην Καστίλη, όπου συνάντησε και νυμφεύτηκε τη Μαρία Πέρεθ, κόρη του λόρδου της Βαγιαδολίδ (1095). Κατά τη διάρκεια των μακρών αυτών απουσιών του από το Ουρζέλ, άφηνε τη διακυβέρνηση της κομητείας του στον Γκεράου της Καμπρέρα. Το 1102 στη μάχη της Μολιερούσα απεβίωσε. 

## Οικογένεια

Νυμφεύτηκε το 1095 τη Μαρία, κόρη του Πέδρο Ανσούρεθ, κόμη της Λιεβάνα, Σαλδάνια, Καρριόν & κυρίου της Βαγιαδολίδ και είχε τέκνα:
* Ερμενγκόλ ΣΤ΄ του Ουρζέλ 1096-1154, κόμης τού Ουρζέλ.
* Στεφανία απεβ. 1143, παντρεύτηκε πρώτα τον Φερδινάνδο-Γκαρθία, κύριο της Ίτα & Γουαδαλαχάρα, ιδρυτή τού Οίκου των Κάστρο και μετά τον Ροδρίγο Γκονθάλεθ ντε Λάρα, κύριο τού ημίσεος των Αστουριών.

## Πρόγονοι

## Παραπομπές



## Πηγές

*Barton, Simon (2011). "Las mujeres nobles y el poder en los reinos de Leon y Castilla en el siglo XII: un estudio preliminar". Studia historica. Historia Medieval (in Spanish). Salamanca: Universidad de Salamanca (29): 51–71. 
*Barton, Simon (1997). The Aristocracy in Twelfth-Century Leon and Castile. Cambridge: Cambridge University Press. Fernandez-Xesta y Vazquez, Ernesto (2001). Relaciones del condado de Urgel con Castilla y Leon (in Spanish). Madrid: E&P Libros Antiguos, S.L. 
*Fernández-Xesta y Vázquez, Ernesto (2001). Relaciones del condado de Urgel con Castilla y León (in Spanish). Madrid: E&P Libros Antiguos, S.L.
*Torres Sevilla-Quiñones de León, Margarita Cecilia (1999). Linajes nobiliarios de León y Castilla: Siglos IX-XIII (in Spanish). Salamanca: Junta de Castilla y León, Consejería de educación y cultura. 

Κατηγορία:Οίκος της Βαρκελώνης
Κατηγορία:Κόμητες του Ουρζέλ
Γουλιέλμος Γ΄ του Φορκαλκιέ

Ο **Γουλιέλμος Γ΄**, ισπαν. Guillermo ΙΙΙ (απεβ. 1129) από τον Οίκο της Βαρκελώνης ήταν κόμης τού Φορκαλκιέ, μέρους της μαρκιωνίας της Προβηγκίας (1094-1129).

## Βιογραφία
Ήταν ο δευτερότοκος γιος τού Ερμενγκόλ Δ΄ κόμη τού Ουρζέλ και της Αδελαΐδας, κόρης και κληρονόμου τού Γουλιέλμου-Βερτράνδου των Μποζονιδών μαρκησίου της Προβηγκίας.

Το 1092 απεβίωσε ο πατέρας του και έλαβε ένα μέρος των parias (εισφορών) από την taifa (μουσουλμανική χώρα) της Θαραγόθα. Η διαθήκη τού πατέρα του, χαμένη τώρα, όριζε ενωμένος με τον μεγαλύτερο αδελφό του Ερμενγκόλ Ε΄ κόμη τού Ουρζέλ να πολεμούν συνεχώς εναντίον των Μουσουλμάνων.

Ο Γουλιέλμος κληρονόμησε από τον πάππο του Γουλιέλμο-Βερτράνδο, όταν αυτός απεβίωσε το 1094, ένα μέρος της Προβηγκίας, το Φορκαλκιέ. Ο ίδιος απεβίωσε στην Αβινιόν.

## Οικογένεια
Νυμφεύτηκε το 1076-80 τη Γκερσένντε, κόρη τού Γκιγκ Γ΄ κόμη τού Αλμπόν και είχε τέκνα:
* Γκιγκ.
* Βερνάρδος Α΄ π. 104-1150, κόμης τού Φορκαλκιέ.

## Πρόγονοι

## Παραπομπές


## Πηγές
* Miret i Sans, Joaquim (1904). "La casa condal de Urgell en Provenza". Butlletí de la Reial Acadèmia de Bones Lletres de Barcelona. 2 (9).

Κατηγορία:Οίκος της Βαρκελώνης
Βερτράνδος Α΄ του Φορκαλκιέ

Ο **Βερτράνδος Α΄**, ισπαν Bertrand Ι (π. 1104-1150) από τον Οίκο της Βαρκελώνης ήταν κόμης τού Φορκαλκιέ (1129-44).

## Βιογραφία
Ήταν γιος τού Γουλιέλμου Γ΄ κόμη τού Φορκαλκιέ και της Γκερσέντε, κόρης τού Γκιγκ Γ΄ κόμη τού Αλμπόν.

Ο Γουλιέλμος Γ΄ κληρονόμησε από τον πάππο του Γουλιέλμο-Βερτράνδο των Μποζονιδών μαρκήσιο της Προβηγκίας, ένα τμήμα της μαρκιωνίας αυτής: το Φορκαλκιέ.

Ο Βερτράνδος Α΄ απεβίωσε 46 ετών και τον διαδέχθηκαν οι γιοί του, πρώτα ο Βερτράνδος Β΄ και μετά ο Γουλιέλμος Δ΄.

## Οικογένεια
Νυμφεύτηκε τη Ζοσσράντ ντε λα Φλοτ, κόρη τού Πιερ-Αρνώ κυρίου τού Ραβέλ & Μπεγκελίν και είχε τέκνα:
* Βερτράνδος Β΄ απεβ. 1207, κόμης τού Φορκαλκιέ.
* Γουλιέλμος Δ΄ 1130-1208, κόμης τού Φορκαλκιέ.

## Πρόγονοι

## Παραπομπές


## Πηγές
* Miret i Sans, Joaquim (1904). "La casa condal de Urgell en Provenza". Butlletí de la Reial Acadèmia de Bones Lletres de Barcelona. 2 (9).

Κατηγορία:Οίκος της Βαρκελώνης
Βερτράνδος Β΄ του Φορκαλκιέ

Ο **Βερτράνδος Β΄**, ισπαν. Bertrand II (απεβ. 1207) από τον Οίκο της Βαρκελώνης-Ουρζέλ ήταν κόμης τού Φορκαλκιέ.

## Βιογραφία
Ήταν ο πρωτότοκος γιος τού Βερτράνδου Α΄ κόμη τού Φορκαλκιέ και της Ζοσσράντ ντε λα Φλοτ, κόρης τού Πιέρ-Αρνώ κυρίου τού Ραβέλ & Μπεγκελίν.

Συγκυβέρνησε το Φορκαλκιέ με τον αδελφό του Γουλιέλμο Δ΄, αλλά ο Βερτράνδος Β΄ απεβίωσε το 1207 άτεκνος και ο αδελφός του έμεινε μόνος κυβερνήτης. Το επόμενο έτος απεβίωσε και ο Γουλιέλμος Δ΄· τον διαδέχθηκε η εγγονή του Γκερσέντα ντε Σαμπράν σε ηλικία 13 ετών.

## Οικογένεια
Νυμφεύτηκε την Σεσίλ/Καικιλία ντε Μπεζιέρ, μάλλον τού Οίκου των Τρανκαβέλ και είχε τέκνα:
* Βεατρίκη, παντρεύτηκε τον Πονς Ζουστά.
* Σεσίλ/Καικιλία, παντρεύτηκε τον Ρογήρο Γ΄ υποκόμη τού Κουσεράν & κόμη τού Παλλάρ.

## Πρόγονοι

## Παραπομπές


## Πηγές
* Miret i Sans, Joaquim (1904). "La casa condal de Urgell en Provenza". Butlletí de la Reial Acadèmia de Bones Lletres de Barcelona. 2 (9).

Κατηγορία:Οίκος της Βαρκελώνης
Βελωτά Ευρυτανίας

*Για οικισμό με το ίδιο όνομα δείτε το λήμμα: [[Βελωτά Λακωνίας]]*

Τα **Βελωτά** είναι ορεινός οικισμός στον νομό Ευρυτανίας σε υψόμετρο 780 μέτρων, ο οποίος βρίσκεται στα νοτιοδυτικά του νομού κοντά στη κοιλάδα του ποταμού Τρικεριώτη. Απέχει 41 χλμ. νοτιοδυτικά από το Καρπενήσι και 18 χλμ. βορειοδυτικά από τον Προυσό. Είναι ο τόπος καταγωγής του δημοσιογράφου και βουλευτή Παύλου Μπακογιάννη που το 1989 δολοφονήθηκε από την τρομοκρατική οργάνωση «17 Νοέμβρη» καθώς και του πρώην δημάρχου Αθηναίων Κώστα Μπακογιάννη. Ως οικισμός αναφέρεται επίσημα από το 1836 όταν ανήκε στον τότε νομό Ακαρνανίας και Αιτωλίας. Το 1899 με το ΦΕΚ 136Α-08/07/1899 αποσπάσθηκε στον νομό Ευρυτανίας. Σύμφωνα με το σχέδιο Καλλικράτης αποτελεί τη τοπική κοινότητα Βελωτών που ανήκει στη δημοτική ενότητα Προυσού του Δήμου Καρπενησίου και σύμφωνα με την απογραφή του 2011 έχουν καταγραφεί 98 κάτοικοι, αν και το χειμώνα μένουν πολλοί λιγότεροι.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Καρπενησίου
Κατηγορία:Δήμος Προυσού
Γουλιέλμος Δ΄ του Φορκαλκιέ

Ο **Γουλιέλμος Δ΄**, ισπαν. Guillermo IV (1130 - 1208) από τον Οίκο της Βαρκελώνης-Ουρζέλ ήταν κόμης τού Φορκαλκιέ.

## Βιογραφία
Ήταν γιος τού Βερτράνδου Α΄ κόμη τού Φορκαλκιέ και της Ζοσσεράντ ντε λα Φλοτ, κόρης τού Πιέρ-Αρνώ κυρίου τού Ραβέλ & Μπεγκελίν.

Συγκυβέρνησε με τον αδελφό του Βερτράνδο Β΄, που απεβίωσε το 1207 και τον άφησε μόνο κυβερνήτη. Υπέγραψε τη Συνθήκη τού Αιξ, όπου ο Αλφόνσος Β΄ διάδοχος στην Προβηγκία μνηστεύθηκε την εγγονή τού Γουλιέλμου Δ΄, την Γκερσέντε ντε Σαμπράν διάδοχο στο Φορκαλκιέ.

## Οικογένεια
Νυμφεύτηκε την Αδελαΐδα ντε Μπεζιέρ, κόρη τού Ραϋμόνδου Α΄ των Τρανκαβέλ υποκόμη τού Μπεζιέρ, Αγκντ, Αλμπί, Καρκασσόν, Ραζέ και είχε τέκνο:
* Γκερσέντε, παντρεύτηκε τον Ραινού ντε Σαμπράν κύριο τού Καιλάρ & Ανσουί. Κόρη τους ήταν η:
** Γκερσέντε ντε Σαμπράν, κόμισσα τού Φορκαλκιέ. Παντρεύτηκε τον Αλφόνσο Β΄ κόμη της Προβηγκίας (από τον Οίκο της Βαρκελώνης).

## Πρόγονοι

## Παραπομπές


## Πηγές
* Miret i Sans, Joaquim (1904). "La casa condal de Urgell en Provenza". Butlletí de la Reial Acadèmia de Bones Lletres de Barcelona. 2 (9).

Κατηγορία:Οίκος της Βαρκελώνης
Ιωάννης Νέβιλ, 3ος κόμης του Μπεργκαβεννί

Ο **Ιωάννης Νέβιλ, 3ος κόμης του Αμπεργκαβεννί** (25 Δεκεμβρίου 1789 - 12 Απριλίου 1845) Άγγλος ευγενής από την Οικογένεια Νέβιλ, υποκόμης των Νέβιλ (1826 - 1843) ήταν τρίτος γιος του Χένρι Νέβιλ, 2ου κόμη του Αμπεργκαβεννί και της Μαρίας Ρόμπινσον (1760 - 1796), κόρης του Ιωάννη Ρόμπινσον. Βαπτίστηκε στις 27 Φεβρουαρίου 1790 στο Άισλγουορθ του Μίντλσεξ.
Τραυματίστηκε θανάσιμα στον Πόλεμο της Ιβηρικής Χερσονήσου, μετά το τέλος των Ναπολεόντειων Πολέμων αποσύρθηκε στις οικίες του στο Νόρφολκ και στο Σάφοκ και έζησε θρησκευτική ζωή. Ο θάνατος τον δυο μεγαλύτερων αδελφών του χωρίς απογόνους τον έκανε διάδοχο στην κομητεία, διαδέχθηκε τον πατέρα του (1843) αλλά η υγεία του ήταν πολύ άσχημη και πέθανε σε δυο χρόνια.

## Ναπολεόντειοι Πόλεμοι

Ο Ιωάννης Νέβιλ αγόρασε μια δεύτερη στρατιωτική αποστολή στο 23ο Σύνταγμα Πεζικού (20 Οκτωβρίου 1809), συμμετείχε σε αποστολή πυροβολικού τον Νοέμβριο στην Ιρλανδία, αργότερα συμμετείχε στον Πόλεμο της Ιβηρικής χερσονήσου και προήχθη στις 8 Απριλίου 1809 σε Υπολοχαγό. Στην Μάχη της Βιτόρια βρήκε ένα παλτό του Ιωσήφ Βοναπάρτη και το μετέφερε σαν λάφυρο στο οικογενειακό του σπίτι στο *κάστρο του Ερίτζ*, τραυματίστηκε βαριά στην *μάχη του Σορορέν*. Αγόρασε μια καπετανία στο 99ο Σύνταγμα Πεζικού (27 Ιανουαρίου 1814).

## Εκκλησιαστική σταδιοδρομία

Μετά το τέλος των Ναπολεόντειων Πολέμων επέστρεψε τραυματισμένος στην πατρίδα του και ξεκίνησε εκκλησιαστική σταδιοδρομία σαν κληρικός. Μπήκε στην εκκλησία του Ιησού Χριστού στο Κέιμπριτζ (11 Νοεμβρίου 1816) και έγινε *Μάστερ των Τεχνών* (1818) Έγινε διάκονος στις 3 Μαρτίου 1817 και ιερέας στις 5 Απριλίου 1817, στην συνέχεια στις 13 Απριλίου 1817 διορίστηκε βικάριος στο Φράντ του Σάσσεξ. Μετά τον θάνατο του Αυγούστου Μπίβορ η θέση του έμεινε κενή, παρουσιάστηκε από τον πατέρα του στις 10 Ιουλίου 1818 ως πρύτανης στο Μπέργκ, Άπτον, Νόρφολκ και το Σάφοκ, στις 14 Ιουλίου 1818 διορίστηκε Καγκελάριος της Πριγκιπικής Αντιβασιλείας. Παραιτήθηκε στις 23 Σεπτεμβρίου 1818 από την βίλα στο Φραντ για χάρη του μικρότερου αδελφού του Γουίλιαμ. Ο Ιωάννης Νέβιλ έγινε διάδοχος του πατέρα του όταν πέθανε ο μεγαλύτερος αδελφός του Ραλφ (1826) ταυτόχρονα πήρε τον τίτλο του *υποκόμη του Νέβιλ*.
Στις 15 Απριλίου 1831 παραιτήθηκε και από τις δυο πρυτανείες.

## Κόμης του Αμπεργκαβεννί

Η υγεία του Ιωάννη Νέβιλ ήταν πολύ άσχημη μετά το 1842 και ο ίδιος παρέστη μόνο μια φορά στην Βουλή των Λόρδων όταν διαδέχθηκε τον πατέρα του (1843). Πέθανε στις 12 Απριλίου 1845 στο *κάστρο του Έριτζ*, δεν είχε παντρευτεί ποτέ και διάδοχος του στην κομητεία του Αμπεργκαβεννί ήταν ο μικρότερος αδελφός του Γουίλιαμ Νέβιλ, 4ος κόμης του Αμπεργκαβεννί.
Ο τρίτος κόμης τάφηκε στις 22 Απριλίου 1845 στο Φράντ.

## Παραπομπές


## Πηγές
*Cokayne, George E. (1910). Gibbs, Vicary, ed. The complete peerage of England, Scotland, Ireland, Great Britain and the United Kingdom, extant, extinct, or dormant.

## Εξωτερικοί σύνδεσμοι
*Ιωάννης Νέβιλ
*Βάπτιση, γάμοι και θάνατος στην Οικογένεια Νέβιλ

Κατηγορία:Οικογένεια Νέβιλ
Ερμενγκόλ Ζ΄ του Ουρζέλ

Ο **Ερμενγκόλ Ζ΄** ο *της Βαλένθια*, (καταλανικά: *Ermengol VII el de València* (απεβ. 1184) από τον Οίκο της Βαρκελώνης ήταν Κόμης της Ουρζέλ (1154 - 1184).

## Βιογραφία
Ήταν ο μόνος γιος τού Ερμενγκόλ ΣΤ΄ κόμη του Ορζέλ και της Αρσένδα δε Καβρέρα, κόρης τού Γκουεράου Β΄ υποκόμη τού Άζερ. Ο πατέρας του ήταν γιος της Μαρία Πέρεθ, κόρη τού κυρίου της Βαγιαδολίδ στην Καστίλη.

Κατά τις απουσίες του στην Καστίλη, άφηνε τη διακυβέρνηση στη σύζυγό του Φούλτσε. Δεν υπήρχε πιθανότητα επέκτασης της επικράτειάς του στις γύρω περιοχές, έτσι τον έλκυσαν οι ιδιοκτησίες του, που είχε κληρονομήσει από τη μάμμη του στην Καστίλη. Έτσι ένα μεγάλο μέρος της εξουσίας του το πέρασε ως υποτελής τού Φερδινάνδου Β΄ του Λεόν (από τον Καστιλιανό Οίκο της Ιβρέα), τού οποίου ήταν ο μαγιορδόμος και ο ενοικιαστής πολλών κάστρων στην Εξτρεμαδούρα.

Περί το 1166 ίδρυσε τη μονή Μπελπούτς δε λες Αβελιάνες των κανονικών ιερέων τού Πρεμοντρέ. Το 1163 χορήγησε ένα καταστατικό στον λαό τού Αγραμούντ και το 1174 στο Βαλγουέρ. Το 1164 έκοψε τα δικά του νομίσματα στο Αγραμούντ. Απεβίωσε στη Ρεκένα και άφησε το Ουρζέλ στον μόνο γιο του Ερμενγκόλ Η΄.

## Οικογένεια
Νυμφεύτηκε το 1157 την Δούλτσε, κόρη τού Ρογήρου Γ΄ κόμη της Φουά και είχε τέκνα:
* Ερμενγκόλ Η΄ κόμης τού Ουργέιγ.
* Μαρκουέσα, παντρεύτηκε τον Πονς Γ΄ της Καβρέρα.

## Πρόγονοι

## Παραπομπές


## Πηγές
* Fernández-Xesta y Vázquez, Ernesto (2001). Relaciones del condado de Urgel con Castilla y León (in Spanish). E&P Libros Antiguos, S.L. ISBN 84-87860-37-0.
* García de Cortazar y Ruiz de Aguirre (Coordinator), José Ángel (2003). Monasterios románicos y producción artística (in Spanish). Aguilar de Campoo: Fundación Santa María la Real, Centro de Estudios del Románico. ISBN 8489483884.
* McCrank, Lawrence J. (2003). "County of Urgell". In Gerli, E. Michael. Medieval Iberia: An Encyclopedia. Routledge.

## Εξωτερικοί σύνδεσμοι
* 

Κατηγορία:Οίκος της Βαρκελώνης
Σχέσεις Ελλάδας και Κούβας

Οι **σχέσεις Ελλάδας και Κούβας** αναφέρονται στις διμερείς σχέσεις ανάμεσα στην Κούβα και την Ελλάδα. Η Κούβα έχει πρεσβεία στην Αθήνα και η Ελλάδα έχει πρεσβεία στην Αβάνα. Οι ελληνικές θέσεις σε θέματα που αφορούν την Κούβα εκπονούνται από κοινού με άλλα μέλη της Ευρωπαϊκής Ένωσης.

## Ιστορία
μικρογραφία|Η Ελληνορθόδοξη Εκκλησία του Αγίου Νικολάου στην Αβάνα
[μικρογραφία|Ψηφιδωτό που απεικονίζει την παράδοση των κλειδιών από τον [Φιντέλ Κάστρο στον Πατριάρχη Βαρθολομαίο]]
Υπάρχουν μεταξύ 30 και 50 άτομα ελληνικής καταγωγής στην Κούβα. Κατοικούν ως επί το πλείστον στην Αβάνα, όπου υπάρχει ελληνική πρεσβεία. Το 2004, η Κούβα έχτισε τη πρώτη εκκλησία σε 43 χρόνια. Ήταν η Ελληνορθόδοξη Εκκλησία του Αγίου Νικολάου στη Παλιά Αβάνα. Εξυπηρετεί την υπολογιζόμενη σε 8.000 άτομα κοινότητα Ορθόδοξων Χριστιανών της Αβάνας, από τους οποίους 50 είναι Έλληνες. Η πρώτη Ελληνορθόδοξη εκκλησία της Κούβας, η Εκκλησία των Αγίων Κωνσταντίνου και Ελένης, χτίστηκε το 1950 αλλά δεν χρησιμοποιήθηκε ποτέ για τις υπηρεσίες της εκκλησίας. Το 2004, παρέμεινε το σπίτι για μια παιδική εταιρεία θεάτρου, παρά τις διπλωματικές προσπάθειες του Γιώργου Κωστούλα, πρέσβη της Ελλάδας στην Κούβα, ώστε η εκκλησία να επιστραφεί στον αρχικό σκοπό της.

## Δείτε επίσης
* Διεθνείς σχέσεις της Κούβας
* Διεθνείς σχέσεις της Ελλάδας

## Παραπομπές


## Εξωτερικοί σύνδεσμοι
* Σελίδα του Ελληνικού Υπουργείου Εξωτερικών για τις σχέσεις με την Κούβα 

Κουβα
Ελλαδα